LATVIJAS REPUBLIKAS MINISTRU KABINETS

2020.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2018. gada 21. novembra noteikumos**

 **Nr. 717 " Noteikumi par valsts noteikto braukšanas maksas atvieglojumu saņēmēju informācijas sistēmu"**

Izdoti saskaņā ar Sabiedriskā transporta

 pakalpojumu likuma 14.1 panta sesto daļu

## Izdarīt Ministru kabineta 2018. gada 21. novembra noteikumos Nr. 717 "[Noteikumi par valsts noteikto braukšanas maksas atvieglojumu saņēmēju informācijas sistēmu](https://likumi.lv/ta/id/291898-brauksanas-maksas-atvieglojumu-noteikumi)" (Latvijas Vēstnesis, 2018, 235.nr.) šādus grozījumus:

1. Papildināt noteikumus ar 2.4.apakšpunktu šādā redakcijā:

“2.4. informāciju pārvadātājiem un biļešu tirgotājiem par personu ar valsts noteiktiem braukšanas maksas atvieglojumiem aktuālajiem identifikācijas līdzekļiem un personai piemērojamo braukšanas maksas atvieglojuma veidu, apmēru un citiem atvieglojuma piemērošanas nosacījumiem.”

1. Izteikt 3.5. un 3.6.apakšpunktu šādā redakcijā:

“3.5.informāciju par identificētajiem braucieniem, kurus veikušas personas, kurām piešķirti braukšanas maksas atvieglojumi, – brauciena datumu, laiku, maršruta identifikācijas datus, transportlīdzekļa veidu, identifikācijas līdzekļa numuru, biļetes cenu. Reģionālās nozīmes maršrutos papildus iekļauj reisa (vilciena) identifikācijas un veiktā ceļa posma (sākuma un beigu pietura) informāciju;

3.6.braukšanas maksas atvieglojumu veidu, apmēru un braukšanas maksas atvieglojumu izmantošanas nosacījumus.”

1. Izteikt 5.punktu šādā redakcijā:

“5. Sistēmas izmantotāji ir sabiedriskā transporta pakalpojumu pasūtītāji (Autotransporta direkcija un republikas pilsētu pašvaldības), pārvadātāji, biļešu tirdzniecības pakalpojuma sniedzēji, personas, kas atbildīgas par pasažieru un bagāžas pārvadāšanas kontroli, un šo noteikumu [10.](https://likumi.lv/ta/id/303331#p10) punktā minētās personas.”

1. Izteikt 7.2.apakšpunktu šādā redakcijā:

“7.2.republikas pilsētu pašvaldības un Pilsonības un migrācijas lietu pārvalde – šo noteikumu 3.4.  apakšpunktā minēto informāciju.”

1. Papildināt noteikumus ar 7.2.1 apakšpunktu šādā redakcijā:

“7.2.1  republikas pilsētu pašvaldības un pārvadātāji – šo noteikumu 3.5. apakšpunktā minēto informāciju;”

1. Papildināt noteikumus ar 8.1 punktu šādā redakcijā:

“8.1Autotransporta direkcija ne retāk kā reizi diennaktī nodrošina šo noteikumu 3.4. un 3.6. punktā minētās informācijas pieejamību sistēmā pārvadātājiem, biļešu tirgotājiem un republikas pilsētu pašvaldībām personu ar braukšanas maksas atvieglojumiem biļešu tirdzniecības un braucienu elektroniskas identifikācijas nodrošināšanai šo noteikumu 12. un 12.1 punktā minētajos līgumos noteiktajā kārtībā.”

1. Papildināt noteikumus ar 9.1, 9.2 un 9.3 punktu šādā redakcijā:

“9.1 Pārvadātājs šo noteikumu 3.5. apakšpunktā minēto informāciju iesniedz Autotransporta direkcijai šo noteikumu 12.1 punktā minētajā līgumā noteiktajā termiņā, bet ne retāk kā reizi mēnesī līdz nākamā mēneša 15. datumam.

9.2 Šo noteikumu 3.5.apakšpunktā minēto informāciju iegūst, elektroniski identificējot pasažieru ar valsts noteiktiem braukšanas maksas atvieglojumiem braucienus ar šo noteikumu 3.4.apakšpunktā minētajiem identifikācijas līdzekļiem. Reģionālās nozīmes maršrutos personu ar braukšanas maksas atvieglojumiem braucienu identifikācijai izmanto personas apliecības, kurās ir aktivizēta attiecīga Pilsonības un migrāciju lietu pārvaldes nodrošināta aplikācija.

9.3 Personas apliecību, kurās ir aktivizēta attiecīga Pilsonības un migrāciju lietu pārvaldes nodrošināta aplikācija, datu nolasīšanai tehniskajos līdzekļos izmanto Pilsonības un migrācijas lietu pārvaldes nodrošinātu digitālo atslēgu.”

1. Papildināt noteikumus ar 10.1 punktu šādā redakcijā:

“10.1 Ja šo noteikumu 3.4., 3.5. un 3.6.apakšpunktā un 9. 2 punktā minēto datu apstrādi neveic pārvadātājs, datus sistēmai sniedz attiecīgais datu pārzinis vai datu operators vai apstrādātājs.”

1. Papildināt noteikumus ar 12.1 punktu šādā redakcijā:

“12.1 Lai nodrošinātu sistēmā iekļaujamās informācijas iesniegšanu, kā arī piekļuvi sistēmā iekļautajai informācijai normatīvajos aktos noteikto funkciju nodrošināšanai elektroniskā veidā, Autotransporta direkcija un attiecīgi pārvadātājs vai biļešu tirgotājs slēdz datu apmaiņas līgumu. Līgumā ietver:

12.1.1 pušu rekvizītus;

12.2.1 nododamo un saņemamo datu veidu un apjomu, datu apmaiņas kārtību un termiņus;

12.3.1 identifikācijas un autentifikācijas kārtību;

12.4.1 datu drošības un personas datu aizsardzības noteikumus;

12.5.1 informācijas sistēmas pieejamības parametrus;

12.6.1 sadarbspējas tehniskos parametrus;

12.7.1 datu apmaiņas kārtību, ja ir traucējumi pasažieru braucienu elektroniskās uzskaites sistēmas darbībā;

12.8.1 pušu tiesības, pienākumus un atbildību.”

11. Papildināt noteikumus ar 13.1 punktu šādā redakcijā:

“13.1Šo noteikumu [10.](https://likumi.lv/ta/id/303331#p10)1 punktā minētajā gadījumā līgumu slēdz Autotransporta direkcija, pārvadātājs un attiecīgo datu pārzinis vai datu operators vai apstrādātājs.”

1. Papildināt noteikumus ar 14.1 , 14.2, 14.3 un 14.4 punktu šādā redakcijā:

“14.1 Personas apliecības, kurās ir aktivizēta attiecīga aplikācija personu ar braukšanas maksas atvieglojumiem braucienu identifikācijai, Pilsonības un migrāciju lietu pārvade uzsāk izsniegt personām ne vēlāk kā 2020.gada 1.decembrī.

14.2 Digitālo atslēgu personas apliecību datu nolasīšanai tehniskajos līdzekļos Pilsonības un migrācijas lietu pārvalde izsniedz, sākot ar 2020.gada 1.novembri.

14.3 No 2021. gada 1.janvāra līdz 2021.gada 31.decembrim tiek noteikts pārejas periods elektronisko identifikācijas līdzekļu – personas apliecību ar attiecīgu aplikāciju – saņemšanai Pilsonības un migrācijas lietu pārvaldē, kā arī elektroniskā identifikācijas risinājuma tehniskai ieviešanai biļešu tirdzniecības vietās un transportlīdzekļos.

14.4 Republikas pilsētu pašvaldības pilsētas maršrutos ne vēlāk kā līdz 2021. gada 31. decembrim nodrošina personu ar valsts noteiktiem braukšanas maksas atvieglojumiem braucienu elektronisku identificēšanas iespēju, izmantojot personas apliecības.”

Ministru prezidents K.Kariņš

Satiksmes ministrs T.Linkaits

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova